CELEX: 52020PC0489
Language: et
Date: 2020-09-07
Title: Ettepanek: NÕUKOGU RAKENDUSOTSUS, millega antakse Ühendkuningriigile luba väljendada oma nõusolekut siduda end enda nimel teatavate rahvusvaheliste lepingutega, mida kohaldatakse üleminekuperioodil liidu ühise kalanduspoliitika valdkonnas

EUROOPA KOMISJON
            Brüssel,7.9.2020
            COM(2020) 489 final
            2020/0246(NLE)
            Ettepanek:
            NÕUKOGU RAKENDUSOTSUS,
            millega antakse Ühendkuningriigile luba väljendada oma nõusolekut siduda end enda nimel teatavate rahvusvaheliste lepingutega, mida kohaldatakse üleminekuperioodil liidu ühise kalanduspoliitika valdkonnas  
            
               
         
         
            
               SELETUSKIRI
            
            
               Käesolevas ettepanekus käsitletakse nõukogu rakendusotsust, millega antakse Ühendkuningriigile luba väljendada oma nõusolekut siduda end enda nimel teatavate rahvusvaheliste lepingutega, mis jõustuvad üleminekuperioodil liidu ühise kalanduspoliitika valdkonnas.
            
            
               1.Ettepaneku taust
            
            
               Liit ja Ühendkuningriik leppisid kooskõlas Euroopa Liidu lepingu artikliga 50 läbirääkimiste tulemusel kokku väljaastumislepingu. Väljaastumisleping
                  1
                ja selle juurde kuuluv poliitiline deklaratsioon, millega kehtestati Euroopa Liidu ja Ühendkuningriigi tulevaste suhete raamistik, jõustusid 1. veebruaril 2020, pärast kokkuleppe saavutamist 17. oktoobril 2019 
            
            
               Väljaastumislepingu artikli 127 lõikes 1 on sätestatud üleminekuperiood, mille jooksul kohaldatakse Ühendkuningriigi suhtes ja Ühendkuningriigis jätkuvalt liidu õigust (edaspidi „üleminekuperiood“). Üleminekuperiood lõpeb 31. detsembril 2020.
            
            
               Väljaastumislepingu artikli 129 lõikes 1 on sätestatud, et üleminekuperioodil on Ühendkuningriigil siduvad kohustused, mis tulenevad rahvusvahelistest lepingutest, mille on sõlminud liit, liidu nimel liikmesriigid või liit ja liikmesriigid ühiselt. 
            
            
               Liit on teavitanud oma rahvusvahelisi partnereid väljaastumislepingus ette nähtud erikorrast, mille kohaselt käsitatakse Ühendkuningriiki liidu sõlmitud rahvusvaheliste lepingute kohaldamisel üleminekuperioodil liikmesriigina. 
            
            
               Väljaastumislepingu artikli 129 lõikes 3 on sätestatud, et kooskõlas lojaalse koostöö põhimõttega hoidub Ühendkuningriik üleminekuperioodil igasugusest tegevusest või algatusest, mis võiks kahjustada liidu huve, eelkõige mis tahes rahvusvahelise organisatsiooni, agentuuri, konverentsi või foorumi raames, kuhu Ühendkuningriik kuulub iseseisvalt. 
            
            
               Väljaastumislepingu artikli 129 lõike 4 kohaselt võib Ühendkuningriik üleminekuperioodil läbi rääkida, alla kirjutada ja ratifitseerida liidu pädevusse kuuluvates valdkondades tema enda nimel sõlmitavaid rahvusvahelisi lepinguid, tingimusel et need lepingud ei jõustu ega kohaldu üleminekuperioodil, välja arvatud juhul, kui liit on andnud selleks loa. 
            
            
               Nõukogu otsuses (EL) 2020/135
                  2
                on sätestatud sellise loa andmise tingimused ja menetluskord. 
            
            
               Nõukogu otsuse (EL) 2020/135 artikli 3 lõike 1 kohaselt võib nõukogu anda Ühendkuningriigile loa väljendada oma nõusolekut siduda end enda nimel liidu ainupädevusse kuuluvates valdkondades rahvusvaheliste lepingutega, mis eeldatavasti jõustuvad või mida eeldatavasti kohaldatakse üleminekuperioodil. 
            
            
               Nõukogu otsuse (EL) 2020/135 artikli 3 lõike 1 kohaselt võib sellise loa anda ainult järgmistel tingimustel: 
            
            
               (a)Ühendkuningriik on tõendanud erihuvi asjaomase rahvusvahelise lepingu vastu, mis jõustub või mida kohaldatakse juba üleminekuperioodil; 
            
            
               (b)asjaomane rahvusvaheline leping on kooskõlas liidu õigusega, mida kohaldatakse Ühendkuningriigi suhtes ja Ühendkuningriigis vastavalt väljaastumislepingu artiklile 127, ning kohustustega, millele on osutatud lepingu artikli 129 lõikes 1, ning 
            
            
               (c)asjaomase rahvusvahelise lepingu jõustumine või kohaldamine üleminekuperioodil ei sea ohtu liidu välistegevuse eesmärgi saavutamist selles valdkonnas ega kahjusta muul moel liidu huve. 
            
            
               Nõukogu otsuse (EL) 2020/135 artikli 3 lõike 2 kohaselt võidakse lõike 1 kohase loa andmise tingimuseks seada teatavate sätete lisamise asjaomasesse lepingusse või teatavate sätete väljajätmise asjaomasest lepingust või asjaomase lepingu mis tahes sätte kohaldamise peatamise, kui seda on vaja kooskõla tagamiseks lõikes 1 sätestatud tingimustega. 
            
            
               Ühendkuningriik teavitas 3. aprilli 2020. aasta kirjas Euroopa Komisjoni oma kavatsusest väljendada oma nõusolekut siduda end enda nimel viie rahvusvahelise lepinguga (millega on moodustatud viis piirkondlikku kalavarude majandamise organisatsiooni), mida kavandatakse kohaldada üleminekuperioodil liidu ainuvälispädevuses kalandusvaldkonnas. 
            
            
               Asjaomased viis piirkondlikku kalavarude majandamise organisatsiooni on Kirde-Atlandi Kalanduskomisjon (NEAFC), Loode-Atlandi Kalandusorganisatsioon (NAFO), Rahvusvaheline Atlandi Tuunikala Kaitse Komisjon (ICCAT), India Ookeani Tuunikomisjon (IOTC) ja Põhja-Atlandi lõhe kaitseorganisatsioon (NASCO).
            
            
               Ühendkuningriik põhjendab oma huvi ühineda kõnealuste piirkondlike kalavarude majandamise organisatsioonidega üleminekuperioodil, tuginedes Ühinenud Rahvaste Organisatsiooni mereõiguse konventsiooni
                  3
                (edaspidi „UNCLOS“) artiklitele 63 ja 64 ning Ühinenud Rahvaste Organisatsiooni kalavarude kokkuleppe
                  4
                (edaspidi „UNFSA“) artiklitele 7 ja 8 ning viidates eelkõige liidu ja Ühendkuningriigi kohustusele teha asjakohaste piirkondlike organisatsioonide kaudu koostööd jagatud kalavarude kaitsmisel ja majandamisel. 
            
         
         
            
               UNCLOSi artikli 63 lõikes 2 ja UNFSA artiklis 8 on öeldud, et kui samad varud või nendega seotud liikide varud asuvad nii majandusvööndis kui ka väljaspool seda ja sellega külgnevas alas, peavad rannikuriik ja neid varusid külgneval alal püüdvad riigid tegema koostööd, et jõuda kokkuleppele meetmetes, mis on vajalikud nende varude säilitamiseks külgneval alal. Sellise koostöö võib kehtestada piirkondlike kalandusorganisatsioonide raames.
            
            
               Ühendkuningriik leiab, et ei tema ega ka liit ei saa kõnealuseid kohustusi täielikult täita, kui Ühendkuningriik ei saa üleminekuperioodil teha sõltumatult koostööd ELi ja teiste asjakohaste riikidega küsimustes, mis mõjutavad pärast üleminekuperioodi lõppemist Ühendkuningriiki kui iseseisvat ranniku- ja kalastusriiki. Seega soovib Ühendkuningriik osaleda üleminekuperioodil aruteludes, mis puudutavad pärast üleminekuperioodi jõustuvaid kalavarude majandamise otsuseid.
            
            
               Ühendkuningriigi taotlust arutas nõukogu Ühendkuningriigi töörühm. Taotlus esitati 8. aprillil 2020 koos komisjoni talituste koostatud algse hinnanguga, milles võeti arvesse tingimusi, mis tuleb täita, ja selguse puudumist üleminekuperioodi pikendamise küsimuses. 28. augustil 2020 tõstatati teema uuesti nõukogu Ühendkuningriigi töörühmas. 
            
            
               Septembrist kuni detsembrini plaanitakse korraldada asjaomaste piirkondlike kalavarude majandamise organisatsioonide egiidi all mitu kohtumist, mille käigus arutatakse pärast üleminekuperioodi jõustuvate kalavarude kaitse ja majandamise otsuseid.
            
            
               1.1.Kirde-Atlandi Kalanduskomisjon
            
            
               Kirde-Atlandi tulevase mitmepoolse kalanduskoostöö konventsiooni
                  5
                (edaspidi „NEAFC konventsioon“) kohaldatakse praegu Ühendkuningriigi suhtes seetõttu, et liit on selle konventsiooni osaline, ja NEAFC konventsiooni artikli 20 lõike 4 kohaselt ei või liidu liikmesriigid NEAFC konventsiooniga ühineda. 
            
            
               NEAFC komisjon on pädev organisatsioon, kes annab konventsiooniosalistele soovitusi kalandusega seotud majandamismeetmete rakendamiseks konventsiooniosaliste kalandusjurisdiktsiooni alt välja jäävates piirkondades ja ka meetmete rakendamiseks konventsiooniosaliste kalandusjurisdiktsiooni alla kuuluvates piirkondades, kui asjaomane konventsiooniosaline seda taotleb. NEAFC eesmärk on tagada konventsiooni ala kalavarude pikaajaline kaitse ja optimaalne kasutamine, tuues kestvat majanduslikku, keskkonnaalast ja sotsiaalset kasu. NEAFC võtab vastu erinevate kalavarude majandamise meetmeid ja nende meetmete nõuetekohase rakendamise kontrolli meetmeid. 
            
            
               UNCLOSi artiklite 56, 63 ja 116 kohaselt on Ühendkuningriigil õigustatud kalastushuvid NEAFC konventsiooni alal (avameri) ja rannikuriigina niivõrd, kuivõrd Ühendkuningriigi majandusvööndis asuvad veed kuuluvad NEAFC konventsiooni alasse. 
            
            
               See, et Ühendkuningriik teeb täielikult UNCLOSi ja UNFSA sätteid järgides ühist huvi pakkuvate kalavarude majandamisel koostööd, on liidu huvides, kuna see aitab vältida jätkusuutmatut kalapüüki. 
            
            
               Ühendkuningriik on tõendanud oma huvi osaleda üleminekuperioodil aruteludes, mis puudutavad pärast üleminekuperioodi jõustuvaid kalavarude kaitsmise ja majandamise otsuseid. See võimaldaks Ühendkuningriigil kõnealuste meetmete kohaldamiseks ja rakendamiseks hästi valmistuda. Ühendkuningriik on kinnitanud, et NEAFC konventsiooni jõustumine või kohaldamine üleminekuperioodil ei sea ohtu liidu välistegevuse eesmärgi saavutamist ühise kalanduspoliitika valdkonnas ega kahjusta muul moel liidu huve. 
            
            
               Tingimusel, et see ei kahjusta liidu huve, ja võttes arvesse, et Ühendkuningriik osaleb ainult sellistel kohtumistel, kus käsitletakse pärast üleminekuperioodi lõppemist kohaldatavate otsustega seotud teemasid, on asjakohane lubada Ühendkuningriigil väljendada oma nõusolekut siduda end enda nimel NEAFC konventsiooniga. 
            
            
               1.2.Loode-Atlandi Kalandusorganisatsioon
            
            
               Loode-Atlandi Kalandusorganisatsiooni (NAFO) konventsiooni
                  6
                kohaldatakse Ühendkuningriigi suhtes seetõttu, et liit on selle konventsiooni osaline. 
            
            
               NAFO on valitsustevaheline kalandusteaduse ja kalavarude majandamise organ. NAFO konventsiooni kohaldatakse Loode-Atlandi enamiku kalavarude suhtes, välja arvatud lõhe, tuunid/marliinid, vaalad ja sessiilsed liigid (nt karbid). 
            
            
               Vastavalt UNCLOSi artiklile 116 on Ühendkuningriigil NAFO konventsiooni piirkonnas kalastamise vastu aktiivne huvi. Riigi laevadega püütakse praegu NAFO tursavarusid NAFO reguleerimisalas (NAFO konventsiooniga hõlmatud piirkonnas, mis jääb väljapoole konventsiooniosaliste jurisdiktsiooni).
            
            
               See, et Ühendkuningriik teeb täielikult UNCLOSi ja UNFSA sätteid järgides ühist huvi pakkuvate kalavarude majandamisel koostööd, on liidu huvides, kuna see aitab vältida jätkusuutmatut kalapüüki. 
            
            
               Ühendkuningriik on tõendanud oma huvi osaleda üleminekuperioodil aruteludes, mis puudutavad pärast üleminekuperioodi jõustuvaid kalavarude kaitsmise ja majandamise otsuseid. See võimaldaks Ühendkuningriigil kõnealuste meetmete kohaldamiseks ja rakendamiseks hästi valmistuda. Ühendkuningriik on kinnitanud, et NAFO konventsiooni jõustumine või kohaldamine üleminekuperioodil ei sea ohtu liidu välistegevuse eesmärgi saavutamist ühise kalanduspoliitika valdkonnas ega kahjusta muul moel liidu huve. 
            
            
               Tingimusel, et see ei kahjusta liidu huve, ja võttes arvesse, et Ühendkuningriik osaleb ainult sellistel kohtumistel, kus käsitletakse pärast üleminekuperioodi lõppemist kohaldatavate otsustega seotud teemasid, on asjakohane lubada Ühendkuningriigil väljendada oma nõusolekut siduda end enda nimel NAFO konventsiooniga. 
            
            
               1.3.Rahvusvaheline Atlandi Tuunikala Kaitse Komisjon
            
            
               Rahvusvahelist Atlandi tuunikala kaitse konventsiooni (edaspidi „ICCATi konventsioon“) kohaldatakse Ühendkuningriigis ja Ühendkuningriigi suhtes seetõttu, et ta on ELi liige. Ühendkuningriik on ka eraldiseisvalt mõne oma ülemereterritooriumi nimel konventsiooni järginud.
            
         
         
            
               ICCATi peamine eesmärk on edendada ICCATi konventsiooniga hõlmatud tuuni- ja tuunilaadsete liikide kaitset ja optimaalset kasutamist. ICCATi pädevuses on võtta vastu siduvaid kaitse- ja majandamismeetmeid kõnealuste kalavarude pikaajalise kaitse ja optimaalse kasutamise toetamiseks. 
            
            
               Ühendkuningriigil on ICCATi konventsiooni piirkonnas kalastamise vastu aktiivne huvi. Riigi laevadega püütakse praegu ICCATi kalavarusid ICCATi konventsiooniga hõlmatud piirkonnas, mis jääb väljapoole konventsiooniosaliste jurisdiktsiooni.
            
            
               Ühendkuningriik on tõendanud oma huvi osaleda üleminekuperioodil aruteludes, mis puudutavad pärast üleminekuperioodi jõustuvaid kalavarude kaitsmise ja majandamise otsuseid. See võimaldaks Ühendkuningriigil kõnealuste meetmete kohaldamiseks ja rakendamiseks hästi valmistuda. Ühendkuningriik on kinnitanud, et ICCATi konventsiooni jõustumine või kohaldamine üleminekuperioodil ei sea ohtu liidu välistegevuse eesmärgi saavutamist ühise kalanduspoliitika valdkonnas ega kahjusta muul moel liidu huve. 
            
            
               Tingimusel, et see ei kahjusta liidu huve, ja võttes arvesse, et Ühendkuningriik osaleb ainult sellistel kohtumistel, kus käsitletakse pärast üleminekuperioodi lõppemist kohaldatavate otsustega seotud teemasid, on asjakohane lubada Ühendkuningriigil väljendada oma nõusolekut siduda end enda nimel ICCATi konventsiooniga.
            
            
               1.4.India Ookeani Tuunikomisjon
            
            
               India Ookeani Tuunikomisjoni (IOTC) moodustamise lepingut kohaldatakse Ühendkuningriigis ja Ühendkuningriigi suhtes seetõttu, et ta kuulub ELi ja et liit on IOTC lepingu osaline. Ühendkuningriik on ka eraldiseisvalt kiitnud kõnealuse lepingu heaks Briti India ookeani ala nimel.
            
            
               IOTC vastutab IOTC lepinguga hõlmatud kalavarude kaitse ja optimaalse kasutamise eest ning soodustab sellistel kalavarudel põhineva kalanduse säästvat arengut. 
            
            
               Ühendkuningriigil on IOTC pädevusse jäävas piirkonnas kalastamise vastu aktiivne huvi. Riigi laevadega püütakse praegu kalavarusid IOTC lepinguga hõlmatud piirkonnas, mis jääb väljapoole IOTC liikmesriikide jurisdiktsiooni.
            
            
               Ühendkuningriik on tõendanud oma huvi osaleda üleminekuperioodil aruteludes, mis puudutavad pärast üleminekuperioodi jõustuvaid kalavarude kaitsmise ja majandamise otsuseid. See võimaldaks Ühendkuningriigil kõnealuste meetmete kohaldamiseks ja rakendamiseks hästi valmistuda. Ühendkuningriik on kinnitanud, et IOTC lepingu jõustumine või kohaldamine üleminekuperioodil ei sea ohtu liidu välistegevuse eesmärgi saavutamist ühise kalanduspoliitika valdkonnas ega kahjusta muul moel liidu huve. 
            
            
               Tingimusel, et see ei kahjusta liidu huve, ja võttes arvesse, et Ühendkuningriik osaleb ainult sellistel kohtumistel, kus käsitletakse pärast üleminekuperioodi lõppemist kohaldatavate otsustega seotud teemasid, on asjakohane lubada Ühendkuningriigil väljendada oma nõusolekut siduda end enda nimel IOTC lepinguga.
            
            
               1.5.Põhja-Atlandi lõhe kaitseorganisatsioon
            
            
               Põhja-Atlandi lõhe kaitseorganisatsioon (NASCO) vastutab merel toimuva loodusliku lõhe püügi reguleerimise eest kogu Põhja-Atlandi piirkonnas. 
            
            
               See, et Ühendkuningriik teeb täielikult UNCLOSi ja UNFSA sätteid järgides lõhevarude majandamisel koostööd, on liidu huvides. UNCLOSi artikli 66 kohaselt on riikidel, kelle jõgedest on pärit anadroomsete liikide varud, peamine huvi selliste kalavarude vastu ja vastutus nende eest. Anadroomsete liikide varude päritoluriik peab tagama nende kaitse, kehtestades asjakohased meetmed kalapüügi reguleerimiseks kõikides oma majandusvööndi välispiiridest maismaa poole jäävates vetes. Juhul kui anadroomsete liikide varud siirduvad muu kui päritoluriigi majandusvööndi välispiiridest maismaa poole jäävatesse vetesse või läbivad neid, peab selline riik kõnealuste varude kaitse ja majandamise nimel tegema koostööd päritoluriigiga.
            
            
               Ühendkuningriigil kui päritoluriigil ja Põhja-Atlandi kalandusjurisdiktsiooni alla kuuluval riigil on õigustatud huvi NASCO konventsiooni alal niivõrd, kuivõrd Ühendkuningriigi majandusvööndis asuvad veed ja külgnevad avamere veed kuuluvad NASCO konventsiooni alasse. 
            
            
               Ühendkuningriik on tõendanud oma huvi osaleda üleminekuperioodil aruteludes, mis puudutavad pärast üleminekuperioodi jõustuvaid kalavarude kaitsmise ja majandamise otsuseid. See võimaldaks Ühendkuningriigil kõnealuste meetmete kohaldamiseks ja rakendamiseks hästi valmistuda. Ühendkuningriik on kinnitanud, et NASCO konventsiooni jõustumine või kohaldamine üleminekuperioodil ei sea ohtu liidu välistegevuse eesmärgi saavutamist ühise kalanduspoliitika valdkonnas ega kahjusta muul moel liidu huve. 
            
            
               Tingimusel, et see ei kahjusta liidu huve, ja võttes arvesse, et Ühendkuningriik osaleb ainult sellistel kohtumistel, kus käsitletakse pärast üleminekuperioodi lõppemist kohaldatavate otsustega seotud teemasid, on asjakohane lubada Ühendkuningriigil väljendada oma nõusolekut siduda end enda nimel NASCO konventsiooniga.
            
            
               2.Loa andmise suhtes võetav seisukoht
            
            
               Oma 3. aprilli 2020. aasta kirjas tõendas Ühendkuningriik erihuvi asjaomaste rahvusvaheliste lepingute vastu, mida kohaldatakse juba üleminekuperioodil. Seega on nõukogu otsuse (EL) 2020/135 artikli 3 lõike 1 punktis a osutatud tingimus täidetud. 
            
            
               Euroopa Parlamendi ja nõukogu määruse (EL) nr 1380/2013
                  7
                kohaselt on ühise kalanduspoliitika põhieesmärk tagada, et püügitegevus on keskkonnaalaselt, majanduslikult ja sotsiaalselt jätkusuutlik ning et seda majandatakse viisil, mis on kooskõlas eesmärgiga saada majanduslikku, sotsiaalset ja tööhõivealast kasu ning taastada kalavarud ja säilitada neid tasemel, mis võimaldab maksimaalset jätkusuutlikku saagikust, ning et see tegevus toetab toiduvarude kättesaadavust. 
            
            
               Kõnealused viis rahvusvahelist lepingut on kooskõlas liidu õigusega (eriti ühise kalanduspoliitika eesmärkidega), mida kohaldatakse Ühendkuningriigi suhtes ja Ühendkuningriigis vastavalt väljaastumislepingu artikli 127 lõikele 1, ning kohustustega, millele on osutatud väljaastumislepingu artikli 129 lõikes 1. Seega on nõukogu otsuse (EL) 2020/135 artikli 3 lõike 1 punktis b sätestatud tingimused täidetud. 
            
         
         
            
               Ühendkuningriik ei ole taotlenud üleminekuperioodi pikendamist, mistõttu lõpeb see 31. detsembril 2020 ning seda ole võimalik rohkem pikendada. 
            
            
               Pärast üleminekuperioodi lõppemist 31. detsembril 2020 ei saa Ühendkuningriik enam osaleda liidu selliste otsuste tegemisel, mis jõustuvad pärast üleminekuperioodi lõppu.
            
            
               Nõukogu otsuse (EL) 2020/135 artikli 3 lõike 1 punktis c osutatud tingimused on täidetud. Asjaomaste rahvusvaheliste lepingute jõustumine või kohaldamine Ühendkuningriigi kui iseseisva poole suhtes üleminekuperioodil ei sea ohtu liidu välistegevuse eesmärkide saavutamist ühise kalanduspoliitika valdkonnas ega kahjusta kuidagi liidu huve. 
            
            
               Seega on väljaastumislepingu artikli 129 lõike 4 kohaselt soovitatav, et nõukogu annab Ühendkuningriigile õiguse üleminekuperioodil tema enda nimel sõlmida, alla kirjutada ja ratifitseerida kõnealused viis rahvusvahelist lepingut liidu ainupädevusse kuuluvates valdkondades. See võimaldab ja hõlbustab Ühendkuningriigil täielikult täita UNCLOSist tulenevaid kohustusi, eriti neid, mis on sätestatud selle artiklites 63, 66 ja 116. 
            
            
               Selleks et tagada liidu ühise kalanduspoliitika hea toimimine üleminekuperioodil, ei tohiks Ühendkuningriik osaleda selliste küsimuste üle peetavates aruteludes, millega seotud otsused kohalduvad või jõustuvad üleminekuperioodil. Et mitte pärssida ELi ja Ühendkuningriigi tulevase partnerluslepinguga seotud käimasolevaid kalandusläbirääkimisi, eelkõige selles osas, mis puudutab kalapüügivõimalusi, mille puhul liidu kvoot hõlmab praegu Ühendkuningriigi osa, peaks Ühendkuningriik enne sellise kvoodi arutamist ELiga konsulteerima.
            
            
               3.Õiguslik alus
            
            
               3.1.Materiaalõiguslik alus
            
            
               3.1.1.Põhimõtted
            
            
               Nõukogu rakendusotsuse (millega antakse Ühendkuningriigile luba väljendada oma nõusolekut siduda end enda nimel rahvusvaheliste lepingutega, mis eeldatavasti jõustuvad või mida eeldatavasti kohaldatakse üleminekuperioodil liidu ainupädevusse kuuluvates valdkondades) materiaalõiguslik alus on nõukogu otsuse (EL) 2020/135 artikkel 3. 
            
            
               3.1.2.Kohaldamine käesoleval juhul
            
            
               Kavandatava õigusakti peamine eesmärk ja sisu on seotud ühise kalanduspoliitikaga.
            
            
               Seepärast on kavandatud otsuse materiaalõiguslik alus ELi toimimise lepingu artikkel 43.
            
            
               3.2.Järeldus
            
            
               Kavandatava otsuse õiguslik alus peaks olema nõukogu otsuse (EL) 2020/135 artikkel 3.
            
            
               2020/0246 (NLE)
            
            
               Ettepanek:
            
            
               NÕUKOGU RAKENDUSOTSUS,
            
            
               millega antakse Ühendkuningriigile luba väljendada oma nõusolekut siduda end enda nimel teatavate rahvusvaheliste lepingutega, mida kohaldatakse üleminekuperioodil liidu ühise kalanduspoliitika valdkonnas  
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
         
         
            
               võttes arvesse nõukogu 30. jaanuari 2020. aasta otsust (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta
                  8
               , eriti selle artikli 3 lõiget 1, 
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu (edaspidi „väljaastumisleping“) artikli 129 lõikes 1 on sätestatud, et üleminekuperioodil on Ühendkuningriigil siduvad kohustused, mis tulenevad rahvusvahelistest lepingutest, mille on sõlminud liit, liidu nimel liikmesriigid või liit ja liikmesriigid ühiselt.
            
            
               (2)Väljaastumislepingu artikli 129 lõikes 3 on sätestatud, et kooskõlas lojaalse koostöö põhimõttega hoidub Ühendkuningriik üleminekuperioodil igasugusest tegevusest või algatusest, mis võiks kahjustada liidu huve, eelkõige mis tahes rahvusvahelise organisatsiooni, agentuuri, konverentsi või foorumi raames, kuhu Ühendkuningriik kuulub iseseisvalt. 
            
            
               (3)Väljaastumislepingu artikli 129 lõike 4 kohaselt võib Ühendkuningriik üleminekuperioodil läbi rääkida, alla kirjutada ja ratifitseerida liidu pädevusse kuuluvates valdkondades tema enda sõlmitavaid rahvusvahelisi lepinguid, tingimusel et need lepingud ei jõustu ega kohaldu üleminekuperioodil, välja arvatud juhul, kui liit on andnud selleks loa. 
            
            
               (4)Otsuses (EL) 2020/135 on sätestatud sellise loa andmise tingimused ja menetluskord. 
            
            
               (5)Otsuse (EL) 2020/135 artikli 3 lõike 1 kohaselt võib nõukogu anda Ühendkuningriigile loa väljendada oma nõusolekut siduda end enda nimel liidu ainupädevusse kuuluvates valdkondades rahvusvaheliste lepingutega, mis eeldatavasti jõustuvad või mida eeldatavasti kohaldatakse üleminekuperioodil. 
            
            
               (6)Ühendkuningriik teavitas 3. aprillil 2020 komisjoni oma kavatsusest väljendada oma nõusolekut siduda end enda nimel viie rahvusvahelise lepinguga (millega on moodustatud viis piirkondlikku kalavarude majandamise organisatsiooni), mida kavandatakse kohaldada üleminekuperioodil liidu ainuvälispädevuses kalandusvaldkonnas. Need lepingud on Kirde-Atlandi tulevase mitmepoolse kalanduskoostöö konventsioon,
                  9
                millega moodustati Kirde-Atlandi Kalanduskomisjon (NEAFC), Loode-Atlandi tulevase mitmepoolse kalanduskoostöö konventsioon,
                  10
                millega moodustati Loode-Atlandi Kalandusorganisatsioon (NAFO), Atlandi tuunikala kaitse konventsioon,
                  11
                millega moodustati Rahvusvaheline Atlandi Tuunikala Kaitse Komisjon (ICCAT), India Ookeani Tuunikomisjoni moodustamise leping
                  12
                ja Põhja-Atlandi lõhekaitsekonventsioon,
                  13
                millega moodustati Põhja-Atlandi lõhe kaitseorganisatsioon (NASCO).
            
            
               (7)Ühendkuningriik põhjendab oma huvi ühineda kõnealuste lepingutega üleminekuperioodil, tuginedes Ühinenud Rahvaste Organisatsiooni mereõiguse konventsiooni
                  14
                (UNCLOS) artiklitele 63 ja 64 ning Ühinenud Rahvaste Organisatsiooni kalavarude kokkuleppe
                  15
                (UNFSA) artiklitele 7 ja 8 ning viidates eelkõige liidu ja Ühendkuningriigi kohustusele teha asjakohaste piirkondlike organisatsioonide kaudu koostööd jagatud kalavarude kaitsmisel ja majandamisel. Ühendkuningriik leiab, et ei tema ega ka liit ei saa kõnealuseid kohustusi täielikult täita, kui Ühendkuningriik ei saa üleminekuperioodil teha sõltumatult koostööd liidu ja teiste asjakohaste riikidega küsimustes, mis mõjutavad pärast üleminekuperioodi lõppemist Ühendkuningriiki kui iseseisvat ranniku- ja kalastusriiki. Seega soovib Ühendkuningriik osaleda üleminekuperioodil aruteludes, mis puudutavad pärast üleminekuperioodi jõustuvaid kalavarude majandamise otsuseid.
            
            
               (8)Oma 3. aprilli 2020. aasta kirjas tõendas Ühendkuningriik erihuvi asjaomaste rahvusvaheliste lepingute vastu, mida üleminekuperioodil juba kohaldatakse. Seega on otsuse (EL) 2020/135 artikli 3 lõike 1 punktis a osutatud tingimus täidetud. 
            
            
               (9)Kõnealused viis rahvusvahelist lepingut on kooskõlas liidu õigusega, mida kohaldatakse Ühendkuningriigi suhtes ja Ühendkuningriigis väljaastumislepingu artikli 127 lõike 1 alusel, ning kohustustega, millele on osutatud väljaastumislepingu artikli 129 lõikes 1. Seega on otsuse (EL) 2020/135 artikli 3 lõike 1 punktis b sätestatud tingimused täidetud. 
            
            
               (10)Ühendkuningriik kinnitas ka seda, et tema liitumine nende rahvusvaheliste lepingutega ei kahjusta liidu huve. Lisaks kavatseb Ühendkuningriik osaleda ainult sellistel kohtumistel, kus käsitletakse pärast üleminekuperioodi lõppemist jõustuvate otsustega seotud teemasid. Otsuse (EL) 2020/135 artikli 3 lõike 1 punktis c osutatud tingimused loetakse täidetuks. Eelkõige ei sea Ühendkuningriigi iseseisev liitumine üleminekuperioodil ohtu liidu välistegevuse eesmärkide saavutamist ühise kalanduspoliitika valdkonnas ega kahjusta muul moel liidu huve.
            
            
               (11)Otsuse (EL) 2020/135 artikli 3 lõike 2 kohaselt võib loa andmine olla seotud tingimustega. Luba tuleks anda tingimusel, et Ühendkuningriik osaleb ainult sellistel kohtumistel, kus käsitletakse pärast üleminekuperioodi lõppemist kohaldatavate ja jõustuvate otsustega seotud teemasid. 
            
            
               (12)Ühendkuningriik on seotud UNCLOSist ja UNFSAst tulenevate kohustustega ning peab seega säästlikul moel majandama ja kaitsma mere bioloogilisi ressursse. Need eesmärgid on kooskõlas liidu eesmärgiga tagada jätkusuutlikkus ja kestev vastutustundlik kalandus, mis tagab mere bioloogiliste ressursside pikaajalise kaitse ja säästva kasutamise.
            
            
               (13)Seega võib Ühendkuningriik väljaastumislepingu artikli 129 lõike 4 kohaselt üleminekuperioodil iseseisvalt alla kirjutada ja ratifitseerida viie piirkondliku kalavarude majandamise organisatsiooni aluseks olevad viis rahvusvahelist lepingut, millega ta liituda soovib. See võimaldab ja hõlbustab Ühendkuningriigil täielikult täita UNCLOSist tulenevaid kohustusi (eriti neid, mis on sätestatud selle artiklites 63 ja 64) ajal, mil üleminekuperiood ja liidu õiguste kohaldamine Ühendkuningriigi suhtes lõppeb. 
            
            
               (14)Ühendkuningriigile tuleks anda luba väljendada oma nõusolekut siduda end enda nimel rahvusvaheliste lepingutega, mida kavandatakse kohalda üleminekuperioodil.
            
            
               (15)Selleks et tagada liidu ühise kalanduspoliitika hea toimimine üleminekuperioodil, ei tohiks Ühendkuningriik osaleda selliste küsimuste üle peetavates aruteludes, millega seotud otsused kohalduvad või jõustuvad üleminekuperioodil. Et mitte pärssida ELi ja Ühendkuningriigi tulevase partnerluslepinguga seotud käimasolevaid kalandusläbirääkimisi, eelkõige selles osas, mis puudutab kalapüügivõimalusi, mille puhul liidu kvoot hõlmab praegu Ühendkuningriigi osa, peaks Ühendkuningriik enne sellise kvoodi arutamist ELiga konsulteerima,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1 
            
         
         
            
               1.
                     Ühendkuningriik võib väljendada oma nõusolekut siduda end enda nimel järgmiste rahvusvaheliste lepingutega, mida kavandatakse kohaldada üleminekuperioodil: 
            
            
               a)Kirde-Atlandi tulevase mitmepoolse kalanduskoostöö konventsioon, millega on moodustatud Kirde-Atlandi Kalanduskomisjon (NEAFC);
            
            
               b)Loode-Atlandi tulevase mitmepoolse kalanduskoostöö konventsioon, millega on moodustatud Loode-Atlandi Kalandusorganisatsioon (NAFO);
            
            
               c)rahvusvaheline Atlandi tuunikala kaitse konventsioon, millega on moodustatud Rahvusvaheline Atlandi Tuunikala Kaitse Komisjon (ICCAT); 
            
            
               d)India Ookeani Tuunikomisjoni moodustamise leping (IOTC);  
            
            
               e)Põhja-Atlandi lõhekaitsekonventsioon, millega on moodustatud Põhja-Atlandi lõhe kaitseorganisatsioon (NASCO).
            
            
               2.
                     Lõikes 1 osutatud luba antakse ainult selliste küsimuste üle peetavates aruteludes osalemiseks, millega seotud otsuseid kohaldatakse või need jõustuvad pärast üleminekuperioodi lõppu.
            
            
               3.
                     Liiduga jagatud püügikvoodiga seotud küsimuste korral peab Ühendkuningriik lõigetes 1 ja 2 osutatud loa saamiseks enne komisjoniga konsulteerima.
            
            
               Artikkel 2
            
            
               Käesolev otsus on adresseeritud Suurbritannia ja Põhja-Iiri Ühendkuningriigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise leping (ELT C 384I, 12.11.2019, lk 1).
               
               
                  
                     (2)
                  
                        Nõukogu 30. jaanuari 2020. aasta otsus (EL) 2020/135 Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingu sõlmimise kohta (ELT L 29, 31.1.2020, lk 1).
               
               
                  
                     (3)
                  
                        Ühinenud Rahvaste Organisatsiooni mereõiguse konventsioon (EÜT L 179, 23.6.1998, lk 3).
               
               
                  
                     (4)
                  
                        Ühinenud Rahvaste Organisatsiooni 1982. aasta 10. detsembri mereõiguse konventsiooni piirialade kalavarude ja pika rändega kalavarude kaitset ja majandamist käsitlevate sätete rakenduskokkulepe – Deklaratsioon Euroopa Ühenduse pädevuse kohta – Tõlgendusdeklaratsioonid (EÜT L 189, 3.7.1998, lk 17).
               
               
                  
                     (5)
                  
                        EÜT L 227, 12.8.1981, lk 22.
               
               
                  
                     (6)
                  
                  
                        Loode-Atlandi tulevase mitmepoolse kalanduskoostöö konventsioon (EÜT L 378, 30.12.1978, lk 2).
                  
               
               
                  
                     (7)
                  
                        ELT L 354, 28.12.2013, lk 22.
               
               
                  
                     (8)
                  
                        ELT L 29, 31.1.2020, lk 1.
               
               
                  
                     (9)
                  
                        Nõukogu 13. juuli 1981. aasta otsus 81/608/EMÜ Kirde-Atlandi tulevase mitmepoolse kalandusalase koostöö konventsiooni kohta (EÜT L 227, 12.8.1981, lk 21).
               
               
                  
                     (10)
                  
                        Nõukogu 28. detsembri 1978. aasta määrus (EMÜ) nr 3179/78 Euroopa Majandusühenduse sõlmitud Loode-Atlandi tulevase mitmepoolse kalastuskoostöö konventsiooni kohta (EÜT L 378, 30.12.1978, lk 1). 
               
               
                  
                     (11)
                  
                        Nõukogu 9. juuni 1986. aasta otsus 86/238/EMÜ ühenduse ühinemise kohta rahvusvahelise Atlandi tuunikala kaitse konventsiooniga, mida muudeti Pariisis 10. juulil 1984. aastal alla kirjutatud konventsiooni osalisriikide täievoliliste esindajate konverentsi lõppaktile lisatud protokolliga (EÜT L 162, 18.6.1986, lk 33).
               
               
                  
                     (12)
                  
                        Nõukogu 18. septembri 1995. aasta otsus 95/399/EÜ ühenduse ühinemise kohta India Ookeani Tuunikomisjoni moodustamise lepinguga (EÜT L 236, 5.10.1995, lk 24).
               
               
                  
                     (13)
                  
                        Nõukogu 13. detsembri 1982. aasta otsus 82/886/EMÜ Põhja-Atlandi lõhekaitsekonventsiooni (NASCO konventsiooni) sõlmimise kohta (EÜT L 378, 31.12.1982, lk 24).
               
               
                  
                     (14)
                  
                        Ühinenud Rahvaste Organisatsiooni mereõiguse konventsioon (EÜT L 179, 23.6.1998, lk 3). 
               
               
                  
                     (15)
                  
                        Ühinenud Rahvaste Organisatsiooni 1982. aasta 10. detsembri mereõiguse konventsiooni piirialade kalavarude ja pika rändega kalavarude kaitset ja majandamist käsitlevate sätete rakenduskokkulepe – Deklaratsioon Euroopa Ühenduse pädevuse kohta – Tõlgendusdeklaratsioonid (EÜT L 189, 3.7.1998, lk 17)